FINNOMENA Market Alert: ตลาดหุ้นเอเชียร่วงแรง หลังสุนทรพจน์ Jackson Hole - FINNOMENA
ตลาดหุ้นทั่วเอเชียร่วงแรง หลังจาก Jerome Powell ประธานธนาคารกลางสหรัฐฯ (Fed) กล่าวสุนทรพจน์ในการสัมนาที่ Jackson Hole ระบุว่าธนาคารกลางสหรัฐฯ มีหน้าที่รักษาเงินเฟ้อให้อยู่ในระดับค่อนข้างต่ำและนิ่ง (Price Stability)
29 ส.ค. 2565

ตลาดหุ้นทั่วเอเชียร่วงแรง หลังจาก Jerome Powell ประธานธนาคารกลางสหรัฐฯ (Fed) กล่าวสุนทรพจน์ในการสัมนาที่ Jackson Hole ระบุว่าธนาคารกลางสหรัฐฯ มีหน้าที่รักษาเงินเฟ้อให้อยู่ในระดับค่อนข้างต่ำและนิ่ง (Price Stability) ซึ่งตอนนี้เงินเฟ้อยังเกินระดับเป้าหมายที่ 2% ซึ่งการลดเงินเฟ้อเพื่อกลับเข้าสู่เป้าหมายดังกล่าวนั้น มีต้นทุนทางเศรษฐกิจที่อาจนำไปสู่ความเจ็บปวดของภาคครัวเรือนและธุรกิจ แต่การปล่อยให้เงินเฟ้อพุ่งสูงอาจส่งผลเสียรุนแรงกว่า ทำให้ดอกเบี้ยยังคงต้องขึ้นไปอีกระยะหนึ่งและไม่ลดลงเร็วเกินไป เนื่องจากประสบการณ์ในอดีตสอนว่าเราไม่ควรผ่อนคลายนโยบายการเงินเร็วเกินไป สะท้อนท่าที Hawkish ที่มากขึ้นกว่าการคาดการณ์ของตลาดก่อนหน้านี้ สร้างความกังวลส่งผลให้ตลาดปรับตัวลง ดังนี้
ดัชนี NIKKEI 225 ปรับตัวลง -2.76%
ดัชนี KOSPI ปรับตัวลง -2.26%
ดัชนี TOPIX ปรับตัวลง -1.99%
ดัชนี VN 30 ปรับตัวลง -1.43%
ดัชนี CSI 300 ปรับตัวลง -0.95%
ดัชนี HSI ปรับตัวลง -0.85%
FINNOMENA Investment Team มองว่าในระยะสั้น Sentiment ของตลาดหุ้นทั่วโลกยังคงได้รับความผันผวนจากท่าทีที่ Hawkish มากขึ้นของ Fed แต่ในระยะเวลาข้างหน้ายังมีการลดขนาดงบดุล(QT) ที่ตอนนี้ยังน้อยกว่าเป้าและอาจเริ่มเพิ่มขึ้นตามเป้าในเดือนกันยายนที่จะถึงนี้ ดังนั้นจากช่วงนี้ไปจนถึงการประชุม Fed ครั้งหน้าในวันที่ 20-21 กันยายน ให้ติดตามตัวเลขเงินเฟ้อตัวและตัวเลขการจ้างงานอย่างใกล้ชิด จึงแนะนำให้มีมุมมองเชิงระมัดระวังในการลงทุน (Defensive) ตาม Recession Playbook (อ้างอิง www.finnomena.com/mrserotonin/recession-playbook-summary)
——————-  
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเอเชีย
แชร์บทความ: